钦定古今图书集成/方舆汇编/边裔典/第108卷 > 《山海经》 > 北亚墨利加
## 钦定古今图书集成/方舆汇编/边裔典/第108卷 > 《山海经》 > 北亚墨利加

北亚墨利加国，土多富饶，鸟兽鱼鳖极众，畜类更繁。
富家牧羊，尝至五六万，有屠牛万馀，仅取皮革，馀悉
弃不用。百年前无马，今得西国马种，野中生马甚多，
最良。有鸡，大于鹅，羽毛华彩，味最佳，吻上有鼻，可伸
缩如象，缩仅寸馀，伸可五寸许。诸国未通时，地少五
糓，今亦渐饶。斗种可收十石。产良药甚多。